EkBass/fiwiki-20250220-pages-articles huggingface dataset:
Francis Bouillon

Francis Bouillon (s. 17. lokakuuta 1975) on ammattilaisuransa päättänyt yhdysvaltalainen jääkiekkoilija. Bouillon pelasi 15 kautta NHL-liigassa edustaen Montreal Canadiensia ja Nashville Predatorsia. Urallaan hän pelasi 776 NHL runkosarjaottelua, ja teki niissä 32 maalia ja antoi 117 maaliin johtanutta syöttöä. == Ura == Bouillon teki ammattilaisdebyyttinsä kaudella 1996–1997 ECHL-joukkue Wheeling Nailersissa. Seuraavalla kaudella hän pelasi IHL-joukkue Quebec Rafalesissa ennen kuin siirtyi vapaana pelaajana Montreal Canadiensiin vuonna 1998. Seuraavien 11 kauden ajan Bouillon pelasi Canadiensin organisaatiossa lukuun ottamatta Nashville Predatorsissa pelattua kautta 2002–2003. Pienestä koostaan huolimatta Bouillonilla ei ole ollut ongelmaa fyysisessä pelissä NHL:ssä. Pierre Houden mukaan Bouillon on yksi NHL:n vahvimmista pelaajista. 30\. syyskuuta 2009 Ennen kauden 2009–2010 alkua Bouillon teki yhden vuoden sopimuksen Nashville Predatorsin kanssa pelattuaan ennen sitä try out -sopimuksella harjoitusleirillä. Edellisellä kerralla hän pelasi Nashvillessä vain neljä ottelua 2002. Bouillon jätti kauden aikana väliin vain yhden ottelun. 81 pelaamassaan pelissä hän teki kolme maalia ja yhteensä 11 pistettä. 18. kesäkuuta 2010 Bouillon teki kahden vuoden mittaisen jatkosopimuksen Nashvillen kanssa. 1\. heinäkuuta 2012 Bouillon palasi Montrealiin yhden vuoden ja 1,5 miljoonan dollarin sopimuksella. Kauden aikana hän ansaitsi pelaamisellaan yhden vuoden jatkosopimuksen. Kauden 2013–2014 jälkeen Montreal ei tehnyt Bouillonin kanssa sopimusta ja hänestä tuli 1. heinäkuuta vapaa pelaaja. Hän kuitenkin pelaa Montrealin harjoitusleirillä try out -sopimuksella. == Lähteet == Luokka:Vuonna 1975 syntyneet Luokka:Elävät henkilöt Luokka:Yhdysvaltalaiset jääkiekkoilijat
Greg Pateryn

Gregory Pateryn (s. 20. kesäkuuta 1990) on yhdysvaltalainen uransa lopettanut jääkiekkoilija. Hän on Toronto Maple Leafsin viidennen kierroksen varaus vuoden 2008 varaustilaisuudesta. == Ura == 28\. maaliskuuta 2012 Montreal Canadiens teki Paterynin kanssa kaksivuotisen tulokassopimuksen. 8\. toukokuuta 2014 Canadiens ja Pateryn tekivät kaksivuotiisen jatkosopimuksen. Tammikuussa 2021 Minnesota Wild kauppasi Paterynin Colorado Avalancheen vaihdossa Ian Coleen. https://www.nhl.com/news/colorado-avalanche-trade-ian- cole-to-minnesota-wild-for-greg-pateryn/c-320473938 Huhtikuussa 2021 Avalanche kauppasi Paterynin ja viidennen kierroksen varausvuoron vuoden 2021 varaustilaisuudessa vaihdossa Devan Dubnykiin. https://www.nhl.com/news/colorado-avalanche-trade-for-goalie-devan-dubnyk- from-san-jose-sharks/c-323491838 == Lähteet == Luokka:Yhdysvaltalaiset jääkiekkoilijat Luokka:Toronto Maple Leafsin varaamat pelaajat Luokka:Vuonna 1990 syntyneet Luokka:Elävät henkilöt
Litiumoksidi

Litiumoksidi (Li2O) on epäorgaaninen ioniyhdiste ja litiumin oksidi. Yhdistettä käytetään lasitteiden ja emalien valmistuksessa sekä muiden litiumyhdisteiden tuotantoon. ==Ominaisuudet== Litiumoksidi on huoneenlämpötilassa valkoista kuutiomaista kiteistä ainetta. Sen kiderakenne on antifluoriittirakenne. Yhdiste on emäksinen oksidi ja reagoi veden kanssa muodostaen litiumhydroksidia. Happamien oksidien kanssa muodostuu litiumsuoloja, esimerkiksi litiumoksidi ja hiilidioksidi reagoivat litiumkarbonaatiksi.Conrad W. Kamienski, Daniel P. McDonald, Marshall W. Stark & John R. Papcun: Lithium and Lithium Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 4.10.2014Ulrich Wietelmann & Martin Steinbild: Lithium and Lithium Compounds Ullmann's Encyclopedia of Industrial Chemistry, John Wiley & Sons, New York, 2014. Viitattu 4.10.2014 :Li2O + H2O → 2 LiOH ==Valmistus ja käyttö== Litiumoksidia voidaan valmistaa polttamalla litiumia ilmassa. Näin muodostuneessa tuotteessa on mukana pieni määrä myös litiumperoksidia. Puhdasta litiumoksidia voidaan valmistaa kuumentamalla litiumperoksidia, litiumkarbonaattia, litiumnitraattia tai litiumhydroksidia. :4 Li + O2 → 2 Li2O Litiumoksidia käytetään lasitteiden ja emalien valmistuksessa fluksina. Yhdisteestä voidaan valmistaa muita litiumyhdisteitä, käyttää valokuvauskemikaalina ja sitä on tutkittu myös tritiumin tuotantoon. ==Lähteet== Luokka:Litiumyhdisteet Luokka:Oksidit
Kustaa Loikkanen

Kustaa Adolf Loikkanen (15. huhtikuuta 1897 Pietari – 14. helmikuuta 1990 Espoo) oli suomalainen konsuli ja kääntäjä, joka toimi 1950- ja 1960-luvulla presidentti Urho Kekkosen henklökohtaisena venäjän kielen tulkkina tämän Neuvostoliiton-vierailuilla sekä venäläisten vieraillessa Suomessa. Loikkanen toimi ulkoministeriön kielenkääntäjänä, ja hän oli venäjän kielen tulkkina mukana presidentti Kekkosen neuvotteluissa venäläisten kanssa. Kekkonen oli aikanaan opiskellut venäjää oppikoulussa mutta hänen kielitaitonsa ei riittänyt neuvotteluissa vaan hänen täytyi käyttää tulkkeja apuna. Loikkanen oli tulkkina muun muassa noottikriisin aikana 1961 Novosibirskissa käydyissä neuvotteluissa. Loikkanen oli naimisissa Olga Kivekkään (1902–1985) kanssa. Olga Kivekäs oli kenraali Kaarlo Kivekkään ottotytär. Olga Kivekkään nimi oli alun perin Gulj Begim jonka isä Barakat oli afgaani ja äiti Binazir oli šugnani. Kustaa Loikkanen on haudattu Ahveniston hautausmaalle Hämeenlinnaan. == Teoksia == * Viinien avullako Suomi raittiiksi? Raittiusviikkotoimikunta, Helsinki 1931. * ”Kotiviinit – kansamme vaara.” Kotiviinit. Naisten raittiuskeskuksen julkaisuja n:o 12, 13, 21. Helsinki 1936. * Miten raittiutta on mainostuksella edistettävä: Esitelmä Suomen 56. yleisessä raittiuskokouksessa Ilmajoella 28. 6. 1938. Raittiuden ystävät, Helsinki 1939. == Käännöksiä == * Mario de Blasi: Finljandija: Fotoetjudy i nabroski. Tekstit Göran Stenius. Venäjän kielelle käännös Kustaa Loikkanen. Tammi 1967. * Parlament Finljandii. Toimittanut Einari Kaskimies. Perevod pervogo izdanija A. Štšerbakov, I. Semjonov-Tjan-Šanski. Perevod dopolnenii i ispravlenii k vtoromu izdaniju Kustaa Loikkanen. WSOY 1969. * Osmo Thiel: Lahti. Kuvatekstit Matti Käki. Ruotsinkielinen käännös Ann-Marie Ivars. Englanninkielinen käännös Diana Tullberg. Saksankielinen käännös Helga Thiel. Venäjänkielinen käännös Kustaa Loikkanen. Otava 1970. == Lähteet == * Find A Grave: Kustaa Adolf Loikkanen. * Kuka oli Kekkosen tulkkina Neuvostoliiton-vierailuilla? Helsingin kaupunginkirjaston kysy mitä vain -palvelu. * Kustaa Loikkasen muistokirjoitus Helsingin Sanomissa 16.2.1990. Luokka:Suomalaiset diplomaatit Luokka:Suomalaiset kielenkääntäjät Luokka:Vuonna 1897 syntyneet Luokka:Vuonna 1990 kuolleet Luokka:Pietarinsuomalaiset henkilöt
Punainen enkeli

Punainen enkeli (; ) on vuonna 1960 ensi-iltansa saanut Nunnally Johnsonin ohjaama ja käsikirjoittama yhdysvaltalais-italialainen sotadraamaelokuva, jonka pääosissa ovat Ava Gardner ja Dirk Bogarde. Johnson oli laatinut elokuvan käsikirjoituksen Bruce Marshallin romaanin The Fair Bride (1953) pohjalta. Punainen enkeli kertoo papista ja prostituoidusta, jotka rakastuvat Espanjan sisällissodan aikana. ==Näyttelijät== ==Tuotanto== Punainen enkeli kuvattiin mustavalkoelokuvana 1,8 miljoonan dollarin budjetilla Italiassa. Kuvauspaikkoina olivat Sisilian Catania, Latiumin Rooma ja Roomassa sijaitsevat Cinecittàn elokuvastudiot. Kuvaukset olivat alkaneet 2. marraskuuta 1959 ja päättyneet tammikuun alussa 1960. Elokuvan työniminä olivat Temptation, The Fair Bride ja La Sposa Bella, ja Titanus, Metro- Goldwyn-Mayer ja Spectator -elokuvayhtiöt toimivat elokuvan tuotantoyhtiöinä. ==Julkaisu ja vastaanotto== Punainen enkeli sai Italian ensi-iltansa 14. huhtikuuta vuonna 1960. Yhdysvalloissa elokuva sai ensi-iltansa 28. syyskuuta 1960 New Yorkissa. Suomessa elokuvan teatteriensi-ilta oli 9. kesäkuuta vuonna 1961. Metro-Goldwyn-Mayer vastasi elokuvan teatterilevityksestä. MGM:n merkintöjen mukaan elokuva tuotti Yhdysvalloissa ja Kanadassa ainoastaan 410 000 dollaria ja ulkomailla 525 000 dollaria. Heikon kaupallisen menestyksen johdosta MGM jäi 1 527 000 dollarin verran tappiolle. Punainen enkeli oli yksi MGM:n vuoden 1960 suurimmista flopeista. ==Lähteet== ==Aiheesta muualla== * * * * Punainen enkeli TCM Movie Databasessa Luokka:Vuoden 1960 yhdysvaltalaiset elokuvat Luokka:Vuoden 1960 italialaiset elokuvat Luokka:Yhdysvaltalaiset mustavalkoelokuvat Luokka:Italialaiset mustavalkoelokuvat Luokka:Yhdysvaltalaiset sotadraamat Luokka:Italialaiset romaaneihin perustuvat elokuvat Luokka:Yhdysvaltalaiset romaaneihin perustuvat elokuvat Luokka:Metro- Goldwyn-Mayerin elokuvat
Jääkiekon naisten maailmanmestaruuskilpailut 2007

Jääkiekon naisten maailmanmestaruuskilpailut 2007 pelattiin Kanadassa, ottelupaikkakuntina toimivat Winnipeg ja Selkirk. Maailmanmestaruuden voitti isäntämaa Kanada kaatamalla loppuottelussa Yhdysvallat lukemin 5–1. Pronssimitalit vei Ruotsi. == Loppusijoitukset == Sija Joukkue 4\. 5\. 6\. 7\. 8\. 9\. == Lähteet == * Turnaus IIHF:n sivuilla * Whockey - WWC 2007 * Hockeyarchives - Championnats du monde féminins 2007 * SFRP Hockey Archive - World Women Championships 2007 Luokka:Jääkiekon naisten maailmanmestaruuskilpailut Luokka:Vuoden 2007 jääkiekko Luokka:Kanadan jääkiekko Luokka:Winnipegin urheilu
Jääkiekon naisten maailmanmestaruuskilpailut 2008

Jääkiekon naisten maailmanmestaruuskilpailut 2008 pelattiin Kiinassa, ottelupaikkakuntana toimi Harbin. Maailmanmestaruuden voitti Yhdysvallat, joka voitti finaalissa Kanadan 4–3. Suomi palasi mitalikantaan ensi kertaa sitten vuoden 2004 voittamalla pronssiottelussa Sveitsin maalein 4–1. == Loppusijoitukset == Sija Joukkue 4\. 5\. 6\. 7\. 8\. 9\. == Lähteet == * Turnaus IIHF:n sivuilla * Hockeyarchives - Championnats du monde féminins 2008 * SFRP Hockey Archive - World Women Championships 2008 Luokka:Jääkiekon naisten maailmanmestaruuskilpailut Luokka:Vuoden 2008 jääkiekko Luokka:Kiinan urheilutapahtumat Luokka:Kiinan jääkiekko Luokka:Harbin
Jääkiekon naisten maailmanmestaruuskilpailut 2004

Jääkiekon naisten maailmanmestaruuskilpailut 2004 pelattiin Kanadassa. Maailmanmestaruuden voitti Kanada. Suomi voitti pronssiottelussa Ruotsin. == Loppusijoitukset == Sija Joukkue 4\. 5\. 6\. 7\. 8\. 9\. Sveitsi ja Japani putosivat B-sarjaan. == Lähteet == * Turnaus Kansainvälisen jääkiekkoliiton IIHF:n sivuilla * Hockeyarchives - Championnats du monde féminins 2004 * SFRP Hockey Archive - World Women Championships 2004 Luokka:Jääkiekon naisten maailmanmestaruuskilpailut Luokka:Vuoden 2004 jääkiekko Luokka:Kanadan jääkiekko Luokka:Nova Scotia
Scooby-Doo! The Mystery Begins

Scooby-Doo! The Mystery Begins on vuonna 2009 ensi-iltansa saanut fantasiaseikkailu. Elokuva on kolmas elävillä näyttelijöillä toteutettu Scooby-Doo-elokuva, vaikkakin sen tapahtumat sijoittuvat sarjan alkuun. Elokuvassa näytetään, kuinka mysteeripoppoo sai alkunsa. Elokuvalle tehtiin jatko-osa vuonna 2010, Scooby-Doo! Curse of the Lake Monster. == Tarina == Koulubussissa tapahtuneen välikohtauksen vuoksi toisilleen tuntemattomat kömpelö Norville ”Shaggy” Rogers, jalkapalloilija Fred Jones, nörtti Velma Dinkley ja näyttelyä harrastava Daphne Blake joutuvat kirjastoon jälki- istuntoon. Kirjastoon ilmestyy kaksi haamua, jotka jahtaavat heitä koulun jumppasaliin, jossa on käynnissä koulun juhlallisuudet. Koulun sähköt alkavat temppuilla ja koska vararehtori Grimes uskoo nelikon olevan kaiken takana, hän erottaa heidät koulusta. Nelikko päättää puhdistaa maineensa ja selvittää, kuka on kaiken takana. == Näyttelijät == == Aiheesta muualla == * Luokka:Yhdysvaltalaiset komediaelokuvat Luokka:Vuoden 2002 yhdysvaltalaiset elokuvat Luokka:Brian Levantin ohjaamat elokuvat Luokka:Scooby-Doo-elokuvat Luokka:Yhdysvaltalaiset fantasiaseikkailuelokuvat
Räjähdysherkkää kemiaa

Räjähdysherkkää kemiaa (Numb) on Harris Goldbergin ohjaama ja käsikirjoittama draamakomediaelokuva vuodelta 2007. Sen ensi-ilta oli Tribecan elokuvajuhlilla. Elokuva kuvattiin Kanadassa. Sen on arvioitu liikkuvan romanttisen komedian ja vakavan draaman välimaastossa. Elokuvan pääosassa on Frendit-televisiosarjasta tunnettu Matthew Perry. == Juoni == Elokuva kertoo hermoheikosta, kroonisesti masentuneesta käsikirjoittajasta, joka ravaa kallonkutistajalta toiselle saadakseen elämänsä järjestykseen. Miehen onni näyttää kääntyvän, kun hän tutustuu avomieliseen ja iloluontoiseen Saraan (Lynn Collins). Ote uudesta onnesta on kuitenkin melko haparoiva ja arvaamaton, sillä hän ajautuu suhteeseen naispsykiatrin kanssa, jolla on myös omat ongelmansa. == Näyttelijät == == Lähteet == == Aiheesta muualla == * Luokka:Vuoden 2007 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Elokuvat elokuvanteosta
Basilikat

Basilikat (Ocimum) on huulikukkaiskasvien heimoon kuuluva kasvisuku. Tunnetuin basilikalaji on maustebasilika (O. basilicum). Sukuun kuuluu myös pyhäbasilika (O. tenuiflorum eli O. sanctum), joka on tunnettu hindujen keskuudessa ja josta on sekä punaisia että vihreitä muotoja. Muita basilikalajeja ovat kamferibasilika (O. americanum eli O. canum), pensasbasilika (O. gratissimum) ja vuoribasilika (O. kilimandscharicum), jotka ovat puuvartisia. Sukuun kuuluu maailmanlaajuisesti 100–150 lajia. On myös olemassa erilaisia risteymälajeja. Näistä yksi on sitruunabasilika, joka on todennäköisesti mauste- ja kamferibasilikan risteymä. Basilikat sisältävät eteerisiä öljyjä, joiden mukaan ne muodostavat kuusi ryhmää. Nämä ovat linaloli-, metyylikavikoli-, metyylikinnamaatti-, sineoli-linaloli-, sitruuna- ja hedelmätyyppi. == Lajeja == * Kamferibasilika (Ocimum americanum) synonyymi (Ocimum canum) * Maustebasilika (Ocimum basilicum) * Panamanbasilika (Ocimum campechianum) * Pensasbasilika (Ocimum gratissimum) * Pippuribasilika (Ocimum selloi) * Pyhäbasilika (Ocimum tenuiflorum) synonyymi (Ocimum sanctum) * Tiuhabasilika (Ocimum minimum) * Vuoribasilika (Ocimum kilimandscharicum) == Lähteet == == Aiheesta muualla == *Finto: Kassu – Kasvien suomenkieliset nimet: Basilikat (Ocimum) *Suomen Lajitietokeskus: Basilikat – Ocimum *ITIS: Ocimum *United States Department of Agriculture (USDA): Ocimum *Flora of China: Ocimum *
Tukholman poliisitalo

Tukholman poliisitalo on Tukholman keskustassa Kungsholmenin saarella sijaitseva rakennuskompleksi, jossa toimii Tukholman läänin poliisiviranomaisen ja valtakunnan poliisihallinnon päämaja. Poliisitalon osoite on Kungsholmsgatan 33–47. Poliisitalon vanhin osa rakennettiin vuosina 1903–1911, ja sen on suunnitellut arkkitehti Gustaf Lindgren. Arkkitehtuurihistorioitsija Fredric Bedoiren mukaan se on tyyliltään ruotsalainen vastine siirtomaissa suosituille mahtipontisille hallintorakennuksille, joiden ulkonäkö pyrki korostamaan esivallan auktoriteettia. Tyylissä on myös vaikutteita karoliiniajan arkkitehtuurista. Rakennusta laajennettiin vuonna 1938 Carl Melinin suunnittelemalla osalla ja myöhemmin useilla muilla lisärakennuksilla. Lennart Kolten suunnittelema valtakunnanpoliisihallinnon kolmiosainen talo rakennettiin 1971–1975. Sen tieltä purettiin Kruununprinsessa Loviisan lastensairaala.Fredric Bedoire: Stockholms byggnader: Arkitektur och stadsbild, s. 235. Norstedts, Tukholma 2012. ==Lähteet== Luokka:Kungsholmen Poliisitalo Luokka:Ruotsin poliisitoimi Luokka:Poliisitalot
Suomen kirkon tulevaisuus?

Suomen kirkon tulevaisuus? Kipukohtia, ongelmia ja mahdollisuuksia () on Heikki Palmun vuonna 2010 ilmestynyt kirja, jonka kustansi Sammakko. Teoksessa Palmu käsittelee Suomen evankelis-luterilaista kirkkoa koskevia ajankohtaisia aiheita. == Aiheesta muualla == * Juha Sihvola: Kirkon tulevaisuudesta päätetään nyt Helsingin Sanomat 9.3.2010. * Kaisa Halonen: Kirkko on nynny! Vantaan Lauri 13.5.2010. * Kari Salminen: Protesti takaisin protestanttiseen uskoon Turun Sanomat 1.7.2010. Luokka:Kirjat kristinuskosta Luokka:Suomalaiset tietokirjat Luokka:Vuoden 2010 kirjat
Kehys

Kehys on maalauksen, piirustuksen, valokuvan tai muun kuvan reunus. Kehyksen tarkoitus on yleensä tuoda kuva paremmin esille tai suojata sitä. Kehys voi olla yksinkertainen puulista, mutta jotkin kehykset tehdään hyvin näyttäviksi esimerkiksi koristelulla tai kultauksella. Suorakulmainen kuvakehys koostuu neljästä puisesta listasta, joiden päät on viistetty 45 asteen kulmaan ja liimattu ja naulattu yhteen. Huulloksen sisäreuna pehmustetaan maalauksen pinnan suojaamiseksi. Piirustukset, grafiikanlehdet ja paperille tehdyt maalaukset suojataan lasilla, joka sijoitetaan paperin ja kehyksen väliin. Lasin ja paperin väliin sijoitetaan myös yleensä lisäksi kartongista tehty paspatuuri (passepartout), joka estää työn pintaa hankautumasta lasiin. Jos lasia tai paspatuuria ei käytetä, maalauksen pysyminen kehyksessä varmistetaan yleensä korkin tai balsapuun palasilla, joilla maalaus kiilataan kehykseen tiukasti. Kehyksen taustaan voidaan maalauksen kiinnittämiseksi myös lyödä listanauloja tai ruuvata kulmakannattimet tai ripustusrenkaat. Maalauskankaan taakse sijoitetaan taustalevy, joka on tehty kovalevystä, vanerista tai kartongista. Taulu voidaan ripustaa seinälle kehyksen taakse asennetuista ripustusrenkaista tai ripustusruuvien väliin kiinnitetystä metallilangasta tai nailonsiimasta. ==Lähteet== ==Aiheesta muualla== Luokka:Taidetarvikkeet
Meiramit

Meiramit (Origanum) on huulikukkaiskasvien heimoon kuuluva kasvisuku. Siihen kuuluu 44 lajia ja lukuisia risteymiä, joita esiintyy alkuperäisinä Euraasiassa ja Pohjois-Afrikassa. Yleisimmin maustekasveina käytetty meirameita ovat maustemeirami ja mäkimeirami, jonka lajike 'Prismaticum' tunnetaan myös oreganona.Kassu – Kasvien suomenkieliset nimet: Origanum vulgare 'Prismaticum' Meirameja voi kasvattaa itse siemenistä. Avomaalla ne ovat yksivuotisia, mutta sisätiloissa niitä voi pitää useita vuosia. Ne viihtyvät hiekka- ja kalkkipitoisessa maassa aurinkoisella kasvupaikalla. == Lajeja == * Kreetanmeirami (Origanum dictamnus) * Kyproksenmeirami (Origanum laevigatum) * Maustemeirami (Origanum majorana) * Mäkimeirami (Origanum vulgare) ** kreikanmäkimeirami (O. vulgare subsp. hirtum) ** valkomäkimeirami (O. vulgare subsp. virens) ** punamäkimeirami (O. vulgare subsp. vulgare) * Syyrianmeirami (Origanum syriacum) * Turkinmeirami (Origanum onites) == Lähteet == == Aiheesta muualla == * Kassu – Kasvien suomenkieliset nimet: Meiramit (Origanum) * Suomen Lajitietokeskus: Meiramit – Origanum * http://www.yrttitarha.fi/kanta/maustemeirami/viljelytekniikka.html *ITIS: Origanum *United States Department of Agriculture (USDA): Origanum *Flora of China: Origanum *
DN-skrapan

DN-skrapan (DN-torni) on 25-kerroksinen tornitalo Tukholman Mariebergin kaupunginosassa, Kungsholmenin saaren lounaisosassa.Fredric Bedoire: Stockholms byggnader: Arkitektur och stadsbild, s. 242. Norstedts, Tukholma 2012. Rakennus on 84 metriä korkea ja se oli 2000-luvun alkuun saakka Ruotsin korkein tornitalo. Talo rakennettiin vuosina 1960–1964 Dagens Nyheter -sanomalehden toimitaloksi. Rakennuksen suunnitteli arkkitehti Paul Hedqvist. Viereiselle tontille oli kaksi vuotta aiemmin valmistunut toisen suuren aamulehden, Svenska Dagbladetin hieman matalampi talo. Molemmat lehdet olivat joutuneet siirtämään toimintonsa pois Tukholman ydinkeskustasta Norrmalmin saneerauksen tieltä, ja niille oli osoitettu uudet, vierekkäiset tontit Mariebergistä. DN-tornissa toimi myös Expressen-lehden toimitus. Sekä Dagens Nyheterin että Expressenin toimitukset siirtyivät 1990-luvulla entisen lehtipainon tiloihin rakennuskompleksin matalampaan osaan, minkä jälkeen tornitalosta on vuokrattu toimistoja ulkopuolisille. ==Lähteet== ==Aiheesta muualla== *DN-Skrapan Emporis.com Luokka:Tukholman rakennukset ja rakennelmat Luokka:Ruotsin tornitalot
MNTTT

MNTTT on rap-artistien Eevil Stöö ja Aztra muodostama duo. Duo on julkaissut kaksi albumia: * Menetetyt, vuonna 2014 ja * 2020, vuonna 2019. == Aiheesta muualla == * Yhtyeen haastattelu YLE:n sivuilla Luokka:Suomalaiset hip hop -yhtyeet
Patrick J. Adams

Patrick Johannes Adams (s. 27. elokuuta 1981 Toronto) on kanadalainen näyttelijä. Hänet tunnetaan parhaiten roolistaan Mike Rossina USA Networkin lakisarjassa Pukumiehet (2011–2019). Lisäksi Adams on näytellyt lukuisissa muissa televisiosarjoissa, kuten Todistettavasti syyllinen, Ilman johtolankaa, Lost, NCIS Rikostutkijat ja Rosemary's Baby. Hän on esiintynyt myös esimerkiksi elokuvissa Christmas in Boston, Weather Girl ja Rage. Adams on naimisissa näyttelijä Troian Bellisarion kanssa. Heillä on vuonna 2018 ja 2021 syntyneet tyttäret.https://www.teenvogue.com/story/troian-bellisario-patrick- j-adams-welcome-first-child ==Lähteet== ==Aiheesta muualla== * Luokka:Kanadalaiset näyttelijät Luokka:Vuonna 1981 syntyneet Luokka:Elävät henkilöt
Sebastián Cristóforo

Sebastián Carlos Cristóforo Pepe (s. 23. elokuuta 1993 Montevideo, Uruguay) on uruguaylainen jalkapalloilija. Hän edustaa espanjalaista Eibaria lainalla italialaisseura Fiorentinasta ja on pelipaikaltaan keskikenttäpelaaja. == Seurajoukkueura == 11\. elokuuta 2013 Cristóforo siirtyi espanjalaisseura Sevillaan viisivuotisella sopimuksella. Hän teki ensiesiintymisensä maan pääsarjassa Primera Divisiónissa 14. syyskuuta 2014 ottelussa Barcelonaa vastaan. Kauden 2016–2017 hän pelasi lainasopimuksella italialaisessa Fiorentinassa, joka osti hänet kesällä 2017. == Aiheesta muualla == * Sebastián Cristóforon esittely ja tilastot Footballdatabase-sivustolla Luokka:Uruguaylaiset jalkapalloilijat Luokka:Vuonna 1993 syntyneet Luokka:Elävät henkilöt
Pitkä kuuma kesä (vuoden 1985 elokuva)

Pitkä kuuma kesä () on Stuart Cooperin ohjaama yhdysvaltalainen televisioelokuva vuodelta 1985. Televisioelokuva on genreltään romanttinen draama, ja se on uudelleenfilmatisointi vuonna 1958 ilmestyneestä Hehkuva kesä -elokuvasta. Televisioelokuvan pääosissa ovat Don Johnson, Jason Robards, Judith Ivey, Cybill Shepherd ja Ava Gardner. Pitkä kuuma kesä kertoo nuoresta, mutta kunnianhimoisesta tyhjäntoimittajasta, jolla on maine joutua vaikeuksiin. Hän saapuu pieneen etelävaltion kuntaan, ja hänellä on syvä vaikutus varakkaaseen tyranniin ja hänen kapinoivaan perheeseensä. Pitkä kuuma kesä perustuu William Faulknerin novelleihin Barn Burning ja The Spotted Horses sekä romaaniin The Hamlet, joiden pohjalta Rita Mae Brown ja Dennis Turner laativat televisioelokuvan käsikirjoituksen. Pitkä kuuma kesä kuvattiin Texasissa ja Louisianassa. Texasissa elokuvan kuvauspaikkoina olivat Marshall, Jonesville ja Elysian Fields. Louisianassa televisioelokuvaa kuvattiin Geismarissa, Vacheriessa, St. Francisvillessa ja Thibodaux’ssa. Televisioelokuvan tuotantoyhtiöinä olivat Leonard Hill Films ja Long Hot Productions. Pitkä kuuma kesä ensiesitettiin Yhdysvalloissa 6.-7. lokakuuta vuonna 1985. Televisioelokuva sai muun muassa kaksi Primetime Emmy -ehdokkuutta vuonna 1986. Pitkä kuuma kesä on julkaistu VHS:nä ja DVD:nä. ==Näyttelijät== ==Lähteet== ==Aiheesta muualla== * * * Luokka:Vuoden 1985 yhdysvaltalaiset elokuvat Luokka:Yhdysvaltalaiset televisioelokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset uudelleenfilmatisoinnit Luokka:Novelleihin perustuvat elokuvat Luokka:Yhdysvaltalaiset romaaneihin perustuvat elokuvat
SMS V130

SMS V130 oli Saksan keisarikunnan laivaston G96-luokan torpedovene, joka tilattiin ensimmäisen maailmansodan aikana. Sodan loputtua alus luovutettiin sotakorvauksena Ranskalle. == Valmistus == Alus tilattiin Stettinistä AG Vulcanilta ja sen köli laskettiin vesille telakkanumerolla 475. Alus laskettiin vesille 20. marraskuuta 1917 ja se valmistui kolmisen kuukautta myöhemmin 2. helmikuuta 1918.Gröner, Erich s. 181-182 == Palvelus == Sodan päätyttyä alus jatkoi palvelustaan Reichsmarinessa, kunnes se luovutettiin Ranskalle 3. elokuuta 1920 Cherbourgissa. Alus liitettiin Ranskan laivastoon nimellä Buino. Alus poistettiin palveluksesta 15. helmikuuta 1933 ja se romutettiin. == Lähteet == * * === Viitteet === Luokka:G96-luokan torpedoveneet
SMS S133

SMS S133 oli Saksan keisarikunnan laivaston G96-luokan torpedovene ensimmäisessä maailmansodassa. Sodan loputtua alus luovutettiin sotakorvauksena Ranskalle. == Valmistus == Alus tilattiin Schichaulta, missä köli laskettiin telakkanumerolla 1006]]. Alus laskettiin vesille 1. syyskuuta 1917 ja valmistui 20. helmikuuta 1918.Gröner, Erich s. 182 == Palvelus == Sodan päätyttyä alus jatkoi palvelustaan Reichsmarinessa, kunnes se poistettiin alusluettelosta 5. marraskuuta 1919. Alus luovutettiin Ranskalle 20. heinäkuuta 1920 Cherbourgissa. Alus liitettiin Ranskan laivastoon nimellä Chastang. Se poistettiin palveluksesta 18. elokuuta 1933 ja romutettiin. == Lähteet == * * === Viitteet === Luokka:G96-luokan torpedoveneet
SMS S134

SMS S134 oli Saksan keisarikunnan laivaston G96-luokan torpedovene ensimmäisessä maailmansodassa. Sodan loputtua alus luovutettiin sotakorvauksena Ranskalle. == Valmistus == Alus tilattiin Schichaulta, missä köli laskettiin telakkanumerolla 1007. Alus laskettiin vesille 25. elokuuta 1917 ja valmistui 4. tammikuuta 1918.Gröner, Erich s. 182 == Palvelus == Sodan päätyttyä alus jatkoi palvelustaan Reichsmarinessa, kunnes se poistettiin alusluettelosta 5. marraskuuta 1919. Alus luovutettiin Ranskalle 14. heinäkuuta 1920 Cherbourgissa. Alus liitettiin Ranskan laivastoon nimellä Vesco. Se poistettiin palveluksesta 24. heinäkuuta 1935 ja romutettiin. == Lähteet == * * === Viitteet === Luokka:G96-luokan torpedoveneet
Ulla-Kaarina Jokinen

Ulla Kaarina Vellamo Jokinen (26. marraskuuta 1921 Viipuri – 10. elokuuta 2009)Hietaniemen hautausmaa, kortteli H34, rivi 14, hauta 312 oli suomalainen yliopiston lehtori ja suomentaja. Jokinen toimi 1975–1986 Helsingin yliopiston romaanisen filologian lehtorina ja 1984–1991 romaanisen filologian dosenttina. == Suomennoksia == Nimellä Kaarina Mieskivi: * Alberto Moravia: Tyhjä kangas. Keltainen kirjasto 43. Tammi 1962 (alkuteos La noia) Nimellä Ulla Jokinen: * Jacques Audiberti: Agenttilaiva: 2-kuvaelmainen näytelmä (Quoat-Quoat, Suomen Teatteriliitto Nimellä Ulla-Kaarina Jokinen: * Leao Penedo: Mustaa leipää: romaani. Tammi 1946 * Michel de Saint-Pierre: Aristokraatit: romaani. WSOY 1955 * Giorgio Bassani: Ferraran puutarha. WSOY 1963 * Colette Audry: Duška. WSOY 1964 * Romain Gary: Aamunkoiton lupaus: romaani. Otava 1964 * Giovanni Guareschi: Toveri Don Camillo. WSOY 1964 * Jorge Semprun: Suuri matka: romaani. Otava 1964 * Giovanni Guareschi: Aviomiehen totutusajo: Lystikäs tarina. WSOY 1967 * Giovanni Guareschi: Isä Camillo ja ne nykynuoret. Otava 1970 * Samuel Beckett: Ensi rakkaus; kuv. Seppo Polameri. Otava 1970 * Albert Camus: Kapinoiva ihminen. Esseitä ja katkelmia; valik. Maija Lehtonen; suom. Ulla-Kaarina Jokinen ja Maija Lehtonen. Otava 1971 * Carlo Fruttero, Franco Lucentini: Sunnuntainainen. Otava 1974 * Giovanni Guareschi: Kohtalo nimeltä Clotilde: rakkaus- ja seikkailuromaani. WSOY 1977 * Georges Simenon: Juna Venetsiasta. Otava 1976 * Elsa Morante: La storia 1-2; suom. Ulla-Kaarina Jokinen ja Elina Suomela. Otava 1976 * Oriana Fallaci: Kirje lapselle joka ei koskaan syntynyt. Otava 1978 * Maurice Denuzière: Louisiana 1. Otava 1980 * Georges Simenon: Maigret ja selvänäkijä: komisario Maigret'n tutkimuksia. Otava 1981 * Antonin Artaud: Kohti kraiittistä teatteria. Otava 1983 * Renato Besana ja Marcello Staglieno: Kasarmimme eessä.. WSOY 1984 * Dino Buzzati: Tataariaro. Otava 1984 * Georges Simenon: Intiimit muistelmat; lyhentäen suomentanut Ulla-Kaarina Jokinen. Otava 1990, 2. painos 2003 == Palkinnot == * Maurice Coppet'n kääntäjäpalkinto 1959, 1967 == Lähteet == * (arkistoituna Archive.org-palvelussa) * Helsingin yliopiston opettaja- ja virkamiesluettelo 1918-2000 : Romaaninen filologia ===Viitteet=== Luokka:Suomentajat Luokka:Vuonna 1921 syntyneet Luokka:Vuonna 2009 kuolleet
SMS S135

SMS S135 oli Saksan keisarikunnan laivaston G96-luokan torpedovene ensimmäisessä maailmansodassa. Sodan loputtua alus luovutettiin sotakorvauksena Ranskalle. == Valmistus == Alus tilattiin Schichaulta, missä köli laskettiin telakkanumerolla 1008. Alus laskettiin vesille 27. lokakuuta 1917 ja valmistui 15. maaliskuuta 1918.Gröner, Erich s. 182 == Palvelus == Sodan päätyttyä alus jatkoi palvelustaan Reichsmarinessa, kunnes se poistettiin alusluettelosta 5. marraskuuta 1919. Alus luovutettiin Ranskalle 20. heinäkuuta 1920 Cherbourgissa. Alus liitettiin Ranskan laivastoon nimellä Mazaré. Se poistettiin palveluksesta 24. heinäkuuta 1935 ja romutettiin. == Lähteet == * * === Viitteet === Luokka:G96-luokan torpedoveneet
SMS S139

SMS S139 oli Saksan keisarikunnan laivaston G96-luokan torpedovene ensimmäisessä maailmansodassa. Sodan loputtua alus luovutettiin sotakorvauksena Ranskalle. == Valmistus == Alus tilattiin Schichaulta, missä köli laskettiin telakkanumerolla 1012. Alus laskettiin vesille 24. marraskuuta 1917 ja valmistui 15. huhtikuuta 1918.Gröner, Erich s. 182 == Palvelus == Sodan päätyttyä alus jatkoi palvelustaan Reichsmarinessa, kunnes se poistettiin alusluettelosta 5. marraskuuta 1919. Alus luovutettiin Ranskalle 20. heinäkuuta 1920 Cherbourgissa. Alus liitettiin Ranskan laivastoon nimellä Deligny. Se poistettiin palveluksesta 18. elokuuta 1933 ja romutettiin. == Lähteet == * * === Viitteet === Luokka:G96-luokan torpedoveneet
Travis Moen

Travis Shawn Moen (s. 6. huhtikuuta 1982) on kanadalainen jääkiekkoilija, joka pelaa NHL-seura Dallas Starsissa. Hän on syntynyt Swift Currentissa. Hän on Calgary Flamesin viidennen kierroksen varaus vuoden 2000 varaustilaisuudesta. Hän ei kuitenkaan pelannut Calgaryssa yhtäkään ottelua. == Ura == Moen pelasi WHL-joukkue Kelowna Rocketsissa viisi kautta 1998-2003. Yhteensä hän pelasi 181 ottelua tehden niissä 27 maalia ja yhteensä 58 pistettä. Jäähyminuutteja kertyi 399. Calgary Flames varasi Moenin viidennellä kierroksella numerolla 155 vuoden 2000 varaustilaisuudessa. Hän ei pelannut Calgaryssa yhtäkään ottelua. Vapaana agenttina Moen teki Chicago Blackhawksin kanssa sopimuksen. Blackhawks lähetti hänet farmijoukkue Norfolk Admiralsiin kaudeksi 2002-2003. Seuraavalla kaudella 2003-2004 Moen pelasi Chicagossa täydet 82 NHL-ottelua. Työsulkukaudella 2004-2005 hän pelasi Norfolkissa 79 ottelua. Ennen kautta 2005-2006 Moen kaupattiin Mighty Ducks of Anaheimiin Mikael Holmqvistin tilalle 30. heinäkuuta 2005. Hän pelasi Anaheimissa 39 peliä. Hän pelasi myös ensimmäisen ottelunsa pudotuspeleissä. 5. toukokuuta hän teki ensimmäisen pudotuspelimaalinsa Colorado Avalanchea vastaan. Kaudella 2006-2007 Moen pelasi Anaheimin kolmannessa kentällisessä Selke Trophy -ehdokas Sammy Pahlssonin ja Rob Niedermayerin kanssa. Heidän kenttänsä oli ainoa, jota päävalmentaja Randy Carlyle ei muuttanut kauden aikana. Moen pelasi ensimmäisen usean maalin ottelunsa Edmonton Oilersia vastaan, kun teki kaksi maalia. Anaheim pääsi pudotuspeleissä läntisen konfrenenssin semifinaaleihin. Moen teki jatkoajalla voittomaalin neljännessä ottelussa Vancouver Canucksia vastaan ja vei Anaheimin sarjassa 3-1 -johtoon. Toisen voittomaalin hän teki Stanley Cup -finaaleiden ensimmäisessä ottelussa Ottawa Senatorsia vastaan. Hän teki myös Stanley Cupin voiton Anaheimille ratkaisseen maalin viidennessä ottelussa. Kyseessä oli oma maali, mutta Moen oli viimeinen kiekkoon koskenut Anaheimin pelaaja. Moen kaupattiin San Jose Sharksiin 4. maaliskuuta 2009 Kent Huskinsin kanssa. Tilalle Anaheim sai Nick Boninon, Timo Pielmeier ja neljännen kierroksen varaus vuoden 2011 varaustilaisuuteen. 10\. heinäkuuta 2009 Moen teki kolmivuotisen sopimuksen Montreal Canadiensin kanssa. Hänen palkkansa oli 1,5 miljoonaa dollaria kaudessa. Moen teki ensimmäisen NHL- maalinsa kauden ensimmäisessä pelissä. Montreal voitti 4-3 Toronto Maple Leafsin. Seuraavassa ottelussa hän teki maalin Buffalo Sabresia vastaan. 29. kesäkuuta 2012 Moen teki nelivuotisen jatkosopimuksen, jonka arvo oli 1,8 miljoonaa dollaria kaudessa. Luokka:Kanadalaiset jääkiekkoilijat Luokka:Calgary Flamesin varaamat pelaajat Luokka:Vuonna 1982 syntyneet Luokka:Elävät henkilöt
Langalla Jaska ja Ari

Langalla Jaska ja Ari oli suomalainen kesä-syyskuussa 1991 Yle TV2-kanavalla esitetty visailuohjelma. Ohjelmaa tehtiin yhteensä 14 jaksoa. Ohjelman juontajana toimi vatsastajapuhuja Ari Lauanne, joka juonsi ohjelmaa Jaska- nimisen käsinukkensa kanssa. Ihmiset pystyivät osallistumaan ohjelmaan lähettämällä postikortteja, joista valittiin ohjelmaan osallistujat. Kysymyksiin oikein vastanneet voittivat palkintoja, mutta niille jotka vastasivat väärin lähetettiin lohdutuspalkintona T-paita. Seuraavana vuonna Lauanne juonsi Jaska-käsinukkensa sekä Mia Halosen kanssa saman tyylistä visailuohjelmaa Jaska ja sen sisko. ==Parodia== Sketsisarjan Kummeli ensimmäisellä tuotantokaudella esitettiin sketsijatkumoa "Missä mennään?", joka oli parodia Langalla Jaska ja Ari -visailuohjelmasta. Sketsissä Heikki Silvennoinen esittää Jouko -nimistä juontajaa ja Timo Kahilainen Kosti -nimistä käsinukkea. Ohjelmassa arvuutellaan nähtävyyksiä, joista vihjeet kertoo reportteri Mauno Ahonen. ==Lähteet== Luokka:1990-luvun suomalaiset televisiosarjat Luokka:Visailuohjelmat Luokka:Yle TV2:n televisio-ohjelmat
Marianne Thorby

Marianne Stenberg, o.s. Nyberg, kirjailijanimeltään Marianne Thorby, (6. marraskuuta 1921 Helsinki – 25. joulukuuta 2004) oli suomalainen humanististen tieteiden kandidaatti ja ruotsin kielellä kirjoittanut salapoliisikirjailija.Suomen Kirjailijat 1945–1980, Thorby, Marianne, sivu 689, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Stenberg pääsi ylioppilaaksi 1940 Töölön ruotsalaisesta yhteiskoulusta ja valmistui humanististen tieteiden kandidaatiksi Helsingin yliopistosta. Kirjallisen tuotantonsa Stenberg julkaisi jo 1960-luvun alussa, mutta hän kirjoitti vielä 1990-luvulla pakinoita Hufvudstadsbladetiin nimimerkillä Annetta. Stenberg kirjoitti myös televisioelokuvien Bronsflickan (1962) ja Misstankar (1962) käsikirjoitukset. Stenbergin vanhemmat olivat toimittaja Albert Nyberg ja Anna Wikström. Stenbergin puoliso oli vuodesta 1963 insinööri Lars Evergistus Stenberg (1909–1976).Uusi Suomi, 1976, No 274, sivu 5, julkaistu 10.10.1976 == Teoksia == Nimimerkillä Marianne Thorby: * Vin med dödlig bismak. Söderström, Helsingfors 1960, suomeksi nimellä Tappava sivumaku. Punaiset dekkarit 10. Karisto 1965 * Där plogen vänder jorden: 2-näytöksinen näytelmä. 1962 * Start på dödligt allvar. Söderström, Helsingfors 1962 * Irma Brannertin arvoitus; ruotsinkielisestä käsikirjoituksesta Irma Brannerts dilemma suom. Panu Pekkanen. WSOY 1963, 2. painos 1973 == Lähteet == * * Möt finlandssvenska författare: Marianne Stenberg Skrivit under pseudonymen Marianne Thorby * Svenskt författarlexikon 5. 1961-1965: Marianne Nyberg * SLS's dramadatabas Daniel: Marianne Thorby * Kirjasampo.fi: Marianne Thorby * == Viitteet == Luokka:Suomenruotsalaiset kirjailijat Luokka:Vuonna 1921 syntyneet Luokka:Vuonna 2004 kuolleet
Sirocco (elokuva)

Sirocco on Pohjola-filmin ensimmäinen teatterilevityksessä ollut elokuva. Elokuvan ohjasi Mikko Kuparinen ja se pohjautuu Tuuve Aron Merkki-novelliin. Pääosaa esittää Eeva Putro. Lyhytelokuva kertoo yksinäisestä naisesta, joka löytää kerrostalonsa roskakorista vauvan ja alkaa kasvattaa sitä omanaan. Elokuva sai ensi-iltansa Kalifornian Palm Springs Int’l ShortFestissa kesäkuussa 2012 ja kiersi laajasti kansainvälisiä elokuvafestivaaleja, voittaen maineikkaan Odensen International Film Festivalin pääpalkinnon elokuussa 2012. Lisäksi elokuva on palkittu Overlook International Short Film Festival, Special Mention -kategoriassa sekä Artova Film Festival, Paras Fiktio -kategoriassa. == Näyttelijät == Lähde: Viitattu 2.8.2022. == Lähteet == * === Viitteet === Luokka:Suomalaiset lyhytelokuvat Luokka:Vuoden 2012 suomalaiset elokuvat Luokka:Suomalaiset draamaelokuvat
Ida Kirjanov

Ida Kirjanov (s. 25. tammikuuta 1995) on suomalainen koripalloilija. == Ura == Sentterinä pelaava Kirjanov on Raholan Pyrkivän kasvatti. Hän aloitti koripallon vuonna 2003Tampereen Pyrinnön kausijulkaisu 2014–2015, 18 ja edusti Pyrkivän nuorisojoukkueita, kunnes siirtyi vuonna 2011 Tampereen Pyrintöön. Kaudet 2011–2012 ja 2012–2013 Kirjanov pelasi Pyrinnössä sekä A-tyttöjen SM- sarjaa että naisten I-divisioonaa. Kaudella 2013–2014 Kirjanov piti välivuoden koripallosta, mutta Pyrinnön noustua Naisten Korisliigaan hän teki pelaajasopimuksen seuran kanssa.http://tampereenpyrinto.fi/koripallo/2014/08/28/pyrinto-tehnyt- pelaajasopimuksia/ baskethotel.com Naisten pääsarjadebyytissään Kirjanov teki Forssan Alkua vastaan kaksi pistettä ja otti neljä levypalloa.http://www.basket.fi/sarjat/ottelu/?game_id=2913259&season;_id=89397#mbt:2-400$t&0=1 Pyrintö sijoittui runkosarjassa kahdeksanneksi ja karsiutui pudotuspeleistä. Kirjanov pelasi runkosarjassa noin 11 minuuttia ottelua kohden 2,1 pisteen ja 2,2 levypallon keskiarvoilla. == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2014–2015 Tampereen Pyrintö Korisliiga 19 43,2 % 11,1 % 57,1 % 0,5 1,6 2,2 0,4 0,5 0,1 0,4 2,1 39 Yhteensä Yhteensä Korisliiga 19 43,2 % 11,1 % 57,1 % 0,5 1,6 2,2 0,4 0,5 0,1 0,4 2,1 39 *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Ida Kirjanov Suomen Koripalloliitto * Ida Kirjanov basketball profile eurobasket.com === Viitteet === Luokka:Suomalaiset koripalloilijat Luokka:Vuonna 1995 syntyneet Luokka:Elävät henkilöt
Nordische Gesellschaft

Nordische Gesellschaft eli NG oli 1921 perustettu saksalainen järjestö, jonka perustajia olivat lyypekkiläiset kauppiaat ja Hansa-perinteen jatkajat. Sen tarkoituksena oli edistää kaupankäyntiä mutta myös Saksan ja Pohjoismaiden välistä kulttuurivaihtoa. Järjestö joutui vähitellen politiikan työkaluksi, ja vuodesta 1934 lähtien sen tavoitteena oli kansallissosialismin juurruttaminen Pohjoismaihin.Rajala, s. 198–202 Järjestön johtajana oli Alfred Rosenberg. Hän kannatti niin sanottua Nordische Gedankea, ajatusta että saksalaiset ja pohjoismaalaiset olivat samaa verta ja rotua, ja yhteisiä vihollisia olivat bolsevikit ja juutalaiset. Markku Jokisipilän ja Janne Könösen teoksessaan Kolmannen valtakunnan vieraat (2013) esittämän näkemyksen mukaan Rosenbergin Pohjola-intoilun taustalla oli hänen Tallinnassa viettämänsä lapsuus ja baltiansaksalainen syntyperä. Rosenberg opiskeli arkkitehtuuria Riiassa. Rosenberg oli jo ennen järjestön johtoon nousemistaan ollut innokas Saksan ja Pohjoismaiden yhteistyön tiivistämisen ideoija. Travemünden Dichterhausista tuli näiden yhteyksien työkalu. Sinne kutsuttiin erityisesti pohjoismaisia kirjailijoita, joita pyrittiin vapaan seurustelun kautta saamaan myötämielisiksi kansallissosialistisille ajatuksille. Suomesta Dichterhausiin kutsuttiin vuosittain kaksi edustajaa, suomen- ja ruotsinkielinen. Kävijöitä olivat muun muassa V. A. Koskenniemi, joka poikkesi siellä luentomatkoillaan, kutsuttuina Lauri Viljanen, Tito Colliander, Toivo Lyy ja Ragnar Ekelund. Vuonna 1936 matkaan lähtivät Göran Stenius ja varamiehen paikalta Olavi Paavolainen, joka matkansa jälkeen julkaisi kirjan Kolmannen valtakunnan vieraana (korjailtu versio Valituissa teoksissa). Monet suomalaiset kirjailijat kieltäytyivät kutsusta, muun muassa Yrjö Jylhä 1935, F. E. Sillanpää ja Arvi Kivimaa 1936. Goebbelsin kulttuurikamari otti talon 1936 valvontaansa, ja vierailijoiden valinta muuttui tiukemmaksi, siksi Paavolaisen mukaanlähtö herätti huolta.Rajala, s. 191 ==Lähteet== * Panu Rajala, Tulisoihtu pimeään, WSOY 2014 ISBN 978-951-0-40254-2 ===Viitteet=== Luokka:Saksalaiset järjestöt Luokka:Natsi-Saksa Luokka:Lyypekin historia
Isabella Kaukopaasi

Isabella Kaukopaasi (s. 17. heinäkuuta 1995) on suomalainen koripalloilija. Takamiehenä pelaava Kaukopaasi on Tampereen Pyrinnön kasvatti. Hän pelasi seuran nuorisojoukkueissa kevääseen 2013 asti. Pyrintö saavutti Kaukopaasin junioriaikana B-tyttöjen SM-pronssia vuonna 2010. Kausilla 2011–2012 ja 2012–2013 Kaukopaasi pelasi myös joitakin otteluita Pyrinnön naisten edustusjoukkueessa I-divisioonassa. Kaudella 2013–2014 hän pelasi kymmenen ottelua A-tyttöjen I-divisioonaa.baskethotel.com Pyrintö nousi Naisten Korisliigaan kaudeksi 2013–2014, ja Kaukopaasi teki seuran kanssa pelaajasopimuksen.http://tampereenpyrinto.fi/koripallo/2014/08/28/pyrinto- tehnyt-pelaajasopimuksia/ Naisten pääsarjadebyytissään 4. lokakuuta 2014 Kaukopaasi teki Forssan Alkua vastaan kuusi pistettä.http://www.basket.fi/sarjat/ottelu/?game_id=2913259&season;_id=89397#mbt:2-400$t&0=1 Ottelu jäi hänen ainoakseen Korisliigassa. Hän on pelannut tämän jälkeen toiseksi korkeimmalla sarjatasolla. == Lähteet == * Isabella Kaukopaasi baskethotel.com * Isabella Kaukopaasi player profile eurobasket.com === Viitteet === Luokka:Suomalaiset koripalloilijat Luokka:Vuonna 1995 syntyneet Luokka:Elävät henkilöt
Tieverkko

Tieverkko tarkoittaa teiden muodostamaa kokonaisuutta. Tieverkko yhdistää alueita toisiinsa, kuten kaupunkeja satamiin ja lentoasemiin. Suomessa tieverkko muodostuu valtion omistamista ja Väyläviraston ylläpitämistä maanteistä, kuntien omistamista ja ylläpitämistä kaduista sekä yksityisten omistamista yksityisteistä. Tieverkko käsittää kaikki tiet ja katuverkko on sen osa, joka käsittää kaupunkien ja taajamien kadut. Maaseudun tiet luokitellaan siten, että valtion omistamat tiet ovat valtateitä, kantateitä ja maanteitä, ja niiden lisäksi on yksityisten omistamat, pääasiassa yksityiskäyttöön tarkoitetut tiet. Maantiet jaetaan edelleen seututeihin ja yhdysteihin. == Lähteet == == Katso myös == *Eurooppatie *Suomen tieverkko *TERN-tieverkko Luokka:Tieliikenne Luokka:Liikenneväylät
Walt McKechnie

Walter Thomas John McKechnie (s. 19. kesäkuuta 1947) on kanadalainen entinen jääkiekkoilija. Hän pelasi 17-vuotisen uransa aikana yhdeksässä NHL- joukkueessa. == Ura == Toronto Maple Leafs varasi McKechnien kuudentena pelaajana vuoden 1963 varaustilaisuudessa. Hän pelasi juniorikiekkoa vuosina 1965-1967 ennen siirtymistään WHL:ssä pelaavaan ammattilaisjoukkue Phoenix Roadrunnersiin kaudeksi 1967-1968. Hänet nimettiin vuoden tulokkaaksi. Helmikuussa 1968 hän siirtyi Minnesota North Starsiin, jossa pelasi kauden aikana neljä ottelua. Hän pelasi seuraavat kolme kautta North Starsissa ja sen yhteistyöseuroissa. Toukokuussa 1971 McKechnie kaupattiin California Golden Sealsiin, jossa hän pelasi kolme kautta. Viimeisellä ja pisteiden valossa parhaimmalla hän teki 23 maalia ja yhteensä 52 pistettä. Uransa parhaat pisteet hän teki 1975-1976 Detroit Red Wingsissä iskiessään 82 pistettä. Seuraavalla kaudella 1976-1977 hän teki 25 maalia. Kauden jälkeen hän pelasi vielä maailmanmestaruuskilpailuissa Kanadan paidassa. Ennen seuraavaa kautta McKechnie kaupattiin Washington Capitalsiin, joka heikon alkukauden jälkeen lähetti hänet eteenpäin Cleveland Baronsiin joulukuussa 1977. Kaudeksi 1978-1979 hänet kaupattiin Toronto Maple Leafsiin, jossa hän teki 25 maalia. Seuraavaksi kaudeksi hänet siirrettiin Colorado Rockiesiin. Vapaana agenttina McKechnie siirtyi Detroit Red Wingsiin vuonna 1981 ja teki 18 maalia ensimmäisellä kaudellaan ja seuraavalla 14. Kauden 1983-1984 McKenchie vietti CHL-joukkue Salt Lake Golden Eaglesissa, jonka jälkeen eläköityi 37-vuotiaana. Hän pelasi urallaan 955 NHL-ottelua, joissa teki 214 maalia ja syötti 392 eli teki yhteensä 606 pistettä. Luokka:Kanadalaiset jääkiekkoilijat Luokka:Toronto Maple Leafsin varaamat pelaajat Luokka:Vuonna 1947 syntyneet Luokka:Elävät henkilöt
Tuulia Timo

Tuulia Timo (s. 20. maaliskuuta 1997) on suomalainen koripalloilija. == Ura == Timo on Vimpelin Vedon kasvatti. Hän aloitti koripallon kymmenvuotiaana.Tampereen Pyrinnön kausijulkaisu 2014–2015, 17 Timo edusti Vedon nuorisojoukkueita ja voitti A-tyttöjen SM-pronssia vuonna 2012. Kaudeksi 2013–2014 Timo siirtyi Tampereen Pyrintöön jossa pelasi naisten I-divisioonaa ja A-tyttöjen I-divisioonaa. Pyrintö nousi seuraavaksi kaudeksi Naisten Korisliigaan, ja Timo teki seuran kanssa pelaajasopimuksen.http://tampereenpyrinto.fi/koripallo/2014/08/28/pyrinto- tehnyt-pelaajasopimuksia/ Naisten pääsarjadebyytissään 4. lokakuuta 2014 Timo teki Forssan Alkua vastaan kahdeksan pistettä ja otti seitsemän levypalloa.http://www.basket.fi/sarjat/ottelu/?game_id=2913259&season;_id=89397#mbt:2-400$t&0=1 Pyrintö sijoittui runkosarjassa yhdeksänneksi ja karsiutui pudotuspeleistä. Timo pelasi kauden 1,5 pisteen ja 1,2 levypallon ottelukohtaisilla keskiarvoilla.baskethotel.com Kesäkuussa 2015 Timo palasi kasvattajaseuraansa, jossa katsoi kehittyvänsä vaihtoehdoistaan parhaiten muun muassa palloilulukion mahdollistaman lisäharjoittelun avulla.http://www.vimpelinveto.fi/uutiset/koripallo-uutiset/2139-tuulia-timo- palaa-vetoon-valmennuskolmikko-jatkaa Hän teki jatkosopimuksen Vedon kanssa heinäkuussa 2016.http://www.vimpelinveto.fi/uutiset/detail/koripallo- uutiset/2408-kujala-ja-timo-jatkavat-vedossa Neljän kauden aikana hän pelasi Vedossa 102 runkosarjaottelua ja viisi pudotuspeliä. Kauden 2018–2019 runkosarjassa hän teki ottelua kohden 8,2 pistettä ja otti 2,7 levypalloa. Kaudesta 2019–2020 alkaen Timo on edustanut lappeenrantalaisseura Catzia. Ensimmäisellä kaudellaan hän teki ottelua kohden runkosarjassa 108, pistettä ja toisella kaudellaan 11,8 pistettä. Timo pelasi B-tyttöjen maajoukkueessa viisi ottelua 2,6 pisteen keskiarvolla. == Muuta == Tuulia Timon sisko Taru Timo on myös pääsarjatason koripalloilija ja pelannut Tuulian kanssa Vimpelin Vedossa kausina 2015–2019 sekä Catzissa kaudella 2020–2021. == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2014–2015 Tampereen Pyrintö Korisliiga 26 37,5 % 10,5 % 88,2 % 0,3 0,8 1,2 0,3 0,8 0,2 0,0 1,5 39 Yhteensä Yhteensä Korisliiga *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Tuulia Timo Suomen Koripalloliitto === Viitteet === == Aiheesta muualla == * Tuulia Timo player profile eurobasket.com Luokka:Suomalaiset koripalloilijat Luokka:Vuonna 1997 syntyneet Luokka:Elävät henkilöt
Pansion satamarata

Pansion satamarata rakennettiin 1930-luvulla ja se erosi Turku–Uusikaupunki- radasta Härkämäen kohdalla ja jatkui sitten pisimmillään aina Pansioon Turun laivastoasemalle saakka. Radalta erkanivat sivuraiteet Turun rautatehtaalle, Turun sataman länsilaiturille sekä Suomen Säilyke Oy:n tehtaalle ja Jalostajan Artukaisten tehtaalle. Radan varrella sijaitsivat myös Standardin ja Shellin öljyvarastot (Pansion öljysatama) sekä Laivateollisuuden Pansion telakka. Pansion satamarata avattiin öljysatamalle saakka 1932 ja rataa jatkettiin 1942 Turun laivastoasemalle. Raisionjoen yli Crichton-Vulcan rakensi 1931 läppäsillan, koska alukset liikennöivät jokea pitkin sen varrella sijaitsevalle telakalle. Maantieliikenteen kahden kaistan lisäksi siltaan yhytettiin myös rautatie. Telakan toiminta päättyi kuitenkin pian ja läppäsilta otettiin pois käytöstä 12. elokuuta 1933 tapahtuneen Raisionjoen junaonnettomuuden jälkeen, jossa veturi ajoi ylösnostetulle sillalle ja kuljettaja että lämmittäjä saivat surmansa. Sillan nostokoneisto poistettiin vasta 1976. Nykyisin radan Turun laivastoasemalle johtanut osa on purettu ja rata jatkuu öljysatamaan saakka. Pansiossa toimi 1998–2007 Suomen ainoa junalauttasatama, jota varten rakennettiin oma ratapiha telinvahtohalleineen satamaradan viereen. Pansion telakka lakkautettiin 1988. == Lähteet == * Rautatiehallistuksn Turun liikennealueen arkisto : Turun satama * Vaunut.org : Onnettomuus Raisionjoen nostosillalla 1933 * Geocaching : Artukaisten läppäsilta * Läppäsiltaturmasta tuli aikansa nähtävyys, Turun Sanomat 1.3.2009 == Aiheesta muualla == * Pansion satamaradan linjaus 1940-luvulla Turun topografisessa kartassa (Timo Meriluodon karttasivusto) Luokka:Suomen satamaradat Luokka:Turun liikenne Luokka:Pansio Luokka:Artukainen
Jääkiekon Suomensarja 1965–1966

Jääkiekon Suomensarja kaudella 1965-1966 pelattiin kolmessa maantieteellisesti jaetussa lohkossa. Lohkoissa pelattiin kaksinkertainen sarja, lohkovoittajat nousivat SM-sarjaan ja lohkoissaan sijoille 7.-8. tulleet joukkueet putosivat Maakuntasarjaan. == Suomensarja == === Pohjoislohko === === Lounaislohko === === Itälohko === Hermes, SaPKo ja Tappara nousivat SM-sarjaan, josta putosivat Helsingin Jalkapalloklubi, Helsingin IFK ja Oulun Kärpät. Raahen Vesa, PiTa, TuKV, WU ja PiPS putosivat maakuntasarjaan, josta nousivat Pateniemen Urheilijat, Tampereen Kisa-Toverit, Upon Pallo, Joensuun Peli- Toverit, Rauman Säppi ja Helsingin Karhu-Kissat. ==Lähteet== Luokka:Jääkiekon Suomensarja Luokka:Vuoden 1965 jääkiekko Luokka:Vuoden 1966 jääkiekko